Belinda Washington

**Belinda Maria Washington Baca** (Altrincham, Cheshire, Ingalaterra, 1963ko abuztuaren 29a) jatorri britainiarreko aktorea, telebista aurkezle eta abeslari espainiarra da.

## Bizitza 
### Aurkezle 
Zuzenbide, Publizitate eta Arte Dramatikoko ikasketak egin ostean, 1991n egin zuen debuta kameraren aurrean, Jesús Hermidaren eskutik, *El programa de Hermida* saioan, kazetari horrek Antena 3 katean gidatzen zuen magazinean.

Ikus-entzunezko komunikabideekin lehen harremana izan ostean, benetako ospea Telecincoren bidez iritsi zitzaion, eta hiru denboralditan (1995 eta 1998 artean) José Antonio Botella "Chapis"-ekin batera "*¡Qué me dices*!" aurkeztu zuen, Espainiako telebistan prentsa arrosari eskainitako lehen saioetako bat.

Lortutako ospeari esker, *De domingo a domingo* (1997-1998) asteroko magazina aurkezten hasi zen. Gero, Carmen Sevilla ordezkatu zuen *Telecupón* saioan (1999); eta *La trituradora* (1999), *Grandiosas* (2000), Rosa Villacastín eta Lolita Floresekin; eta Televisión españolan *El planeta de los niños* (2002-2003) eta *Padres en apuros* (2003-2004) saio pedagogikoak aurkeztu zituen. Era berean, hipnosi eta médium bidezko erregresio hipnotikoen saio bat aurkeztu zuen Canal Sur, Telemadrid, Canal 9 eta beste kate autonomikoetan eta abar. *Flashback*. *Regreso al pasado* (2002-2003), Ines Ballesterren ordezkatu zuen.

2004an Telemadrid kateak fitxatu zuen, *Abierto por la mañana* magazinaren buru jartzeko. 2006an *Plaza Mayor* saioa aurkezten hasiz en Gaztela-Mantxa TVn.

2010ean, *Más de 1000 canciones* musika-saioa aurkeztu zuen Castilla-La Mancha TV katean.

### Aktore 
Antena 3 kateko *Hermanos de leche* (1994) telesaileko atal batzuetan egin zuen debuta aktore gisa, Jose Coronadorekin. Gero, *La casa de los líos* (2000) eta *Con dos tacones* (2006), *Hermanos y detectives* (2008) telesailetan ere parte hartu zuen, Telecincon. 2009ko urrian, Telecincoko *La pecera de Eva* telesailean hasi zen lanean, eta 2010ean, Zebra Produccionesek Cuatro kanalerako ekoitzitako *Valientes* pelikulan aritu zen, eta Telecinco *Homicidios* telesailean ere lan egin zuen, Eduardo Noriegarekin. Aktore gisa egin duen beste agerraldi bat Cuatroko *Ciega a citas* telesailean izan da.

Antzerkian 1994an egin zuen debuta, Santiago Moncadaren *Mejor en octubre* lanarekin, Arturo Fernandezekin batera. 2008an, Madrilgo Teatro La Latina antzokian *Como te mueras te mato* antzezlanaren protagonista izan zen.

Zineman, Miguel Albaladejoren *Manolito Gafotas*, 1999 filmean agerraldi labur bat eta kameo bat Juan Muñozen *¡Ja me maaten...!*

Telebistan, *Tu cara me suena* saioaren lehen ediziora gonbidatu zuten, non Rita Hayworth imitatu zuen *Gilda* filmeko *Put the Blame on Mame* abestia interpretatuz. Saio horren zazpigarren edizioan, gonbidatu gisa itzuli zen Louis Armstrong imitatuz *Wonderful World* abestiarekin, eta, azkenean, lehiakidea izan zen *Tu cara me suena 8* saioan.

2016az geroztik, Netflixen *Paquita Salas* telesailean parte hartu zuen, eta bere burua interpretatu zuen, ordura arte egindako hiru denboraldietan behin eta berriz agertzen zen pertsonaia.

## Filmografia 
### Zinea 
### Telebistako serieak 
### Telebista-saioak 
### Antzerkia 
## Bitxikeriak 
* *El placer de lo pequeño* liburuaren egilea da.
* Lehiakide gisa parte hartu zuen *¡Mira quién baila!* saioan (2005-2006)
* Miriam Diaz Aroca aktorearen koinata izan zen.
* 2013. urtean egin zuen debuta akuarela margolari gisa, «Uneak» izeneko 17 akuarelako erakusketarekin.

## Sariak 
* Urrezko TFrako izendatua (1996) Aurkezle Onenaren atalean *¡Qué me dices!* saioarekin.
* Aurkezle Onenaren Urrezko TFa irabazi zuen (1997) ¡Qué me dices! saioarekin.
* *Me lo dices o me lo cantas* telebista saioaren irabazlea (2017).

## Erreferentziak 
## Kanpo estekak 
*